**Nikoloz Sherazadishvili**, nado en Tbilisi o 19 de febreiro de 1996, é un judoka español, de orixe xeorxiana. 

Compite na categoría de -90 kg e foi dúas veces campión do mundo, en 2018 e 2021. Gañou ademais a medalla de bronce nos Campionatos de Europa de Judo de 2018, e participou nos Xogos Olímpicos de Tokio 2020.

Traxectoria
-----------

Naceu en Tbilisi (Xeorxia) en 1996. Cando tiña 14 anos toda a súa familia emigrou a Madrid. Ten a nacionalidade española desde 2014.

No seu país natal practicaba judo e wáter-polo, pero cando se mudou a Madrid centrouse exclusivamente na arte marcial a través da escola de Judo de Brunete, dirixida polo exjudoka olímpico Joaquín Ruiz Llorente. Os seus primeiros éxitos internacionais foron dúas medallas de prata no Campionato Mundial Júnior, en 2014 e 2015.

Máis tarde instalouse en Vigo, onde entrou a formar parte do club Famu. En 2018 obtivo a medalla de ouro no Campionato do Mundo, na categoría de –90 kg, superando na final ao cubano Iván Felipe Silva *,* cun *ippon* de *uchi mata* na prórroga, despois de rematar o período regulamentario cada un cun *wazari*. Deste xeito converteuse no primeiro español en obter o título mundial de judo masculino. En 2021 gañou o seu segundo título mundial ao gañar a medalla de ouro na final do Mundial contra o uzbeko Davlat Bobonov, logrando un *ippon* na prórroga.

Na súa primeira participación olímpica, en Toquio 2020, non puido conseguir medalla a pesar de ser o número 1 na clasificación mundial da súa categoría (–90 kg), e rematou na sétima posición tras perder en cuartos de final contra o ruso Mikhail Igolnikov e na repesca ante Bobonov.

Palmarés internacional
----------------------


| Campionato do Mundo |
| --- |
| Ano | Lugar | Medalla | Categoría |
| 2018 | Acerbaixán Bakú | Medalla de ouro Ouro | -90 kg |
| 2021 | Hungría Budapest | Medalla de ouro Ouro | -90 kg |
| Campionato de Europa |
| Ano | Lugar | Medalla | Competición |
| 2018 |  Tel Aviv | Medalla de bronce Bronce | -90 kg |

Notas
-----

1. 1 2  De Vicente, Marcos (24 de setembro de 2018). "¡Niko Sherazadishvili, primer campeón del mundo masculino de la historia de España!". *Marca* (en castelán). Consultado o 4 de febreiro de 2022.
2. 1 2  "Niko Shera, primer bicampeón mundial de la historia del judo español". *Marca* (en castelán). 10 de xuño de 2021. Consultado o 4 de febreiro de 2022.
3. ↑  "La IJF hace pública la clasificación Olímpica" (en castelán). 22 de xuño de 2021. Consultado o 4 de febreiro de 2022.
4. 1 2  Sánchez, Javier (24 de setembro de 2018). "Nikoloz Sherazadishvili, el primer judoca español campeón del mundo". *El Mundo* (en castelán). Consultado o 4 de febreiro de 2022.
5. ↑  Calonge, Lorenzo (25 de setembro de 2018). "Niko Sherazadishvili, el ‘ángel’ del yudo". *El País* (en castelán). Consultado o 4 de febreiro de 2022.
6. ↑  García Calvo, Lorena (26 de setembro de 2018). "La élite del yudo pone su base en Vigo". *La Voz de Galicia* (en castelán). Consultado o 4 de febreiro de 2022.
7. ↑  "El español Sherazadishvili también cae en la repesca y se despide de la medalla" (en castelán). 28 de xullo de 2021. Consultado o 4 de febreiro de 2022.

Véxase tamén
------------

### Ligazóns externas

* Ficha do atleta no sitio web do COE *(en castelán)*.

|  |  |
| --- | --- |
| Control de autoridades | 
* Wd: Q52293262
* JudoInside: 80030
* OCID: nikoloz-sherazadishvili

 |